b'\n_START_ARTICLE_\nCall Me by Your Name\n_START_SECTION_\nHandling\n_START_PARAGRAPH_\nFilmen utspiller seg p\xc3\xa5 den italienske landsbygda i 1983. 17 \xc3\xa5r gamle Elio Perlman (Timoth\xc3\xa9e Chalamet) bor sammen med familien i en majestetisk villa og vier late sommerdager til kunst, litteratur, bading og fest. N\xc3\xa5r den 24 \xc3\xa5r gamle storsjarm\xc3\xb8ren Oliver (Armie Hammer) kommer p\xc3\xa5 bes\xc3\xb8k, vekkes nye, uante f\xc3\xb8lelser hos Elio. Gjennom sommeren trekkes de to gradvis mot hverandre, b\xc3\xa5de p\xc3\xa5 godt og vondt.\n_START_SECTION_\nProduksjon\n_START_PARAGRAPH_\nCall Me by Your Name har v\xc3\xa6rt i utvikling siden 2007, da filmprodusentene Peter Spears og Howard Rosenman kj\xc3\xb8pte filmrettighetene til Acimans roman. Ivory skulle egentlig v\xc3\xa6re med \xc3\xa5 regissere filmen, men han holdt seg i stedet til manus og produksjon. Guadagnino takket ja til \xc3\xa5 regissere og produsere filmen i 2016. Call Me by Your Name ble finansiert av flere internasjonale filmselskaper, og innspillingen foregikk i Crema i Italia i mai og juni 2016. Filmfotograf Sayombhu Mukdeeprom spilte inn filmen i 35mm-film. Musikeren Sufjan Stevens bidro med ny musikk til filmen, blant annet l\xc3\xa5tene \xc2\xabMystery of Love\xc2\xbb og \xc2\xabVisions of Gideon\xc2\xbb.'